דרור חג'ג'

דרור חג'ג'  (נולד  ב-31 בדצמבר 1978) הוא כדורסלן עבר ישראלי ששיחק בעמדת הרכז.
 
חג'ג' גדל בנוער של מכבי ראשון לציון. למרות גובהו, הנמוך יחסית לשחקני כדורסל (1.78 מ'), הצליח להתברג בסגל הקבוצה הבוגרת של המועדון. בגיל 20 עבר חג'ג' למכבי גבעת שמואל למשך שלוש עונות, שכללו ירידת ליגה, עליה חזרה בעונה שלאחר מכן, וחצי גמר גביע המדינה בכדורסל בעונה השלישית. לאחר מכן הוא עבר לשלוש עונות בהפועל תל אביב, איתה עלה ליגה בעונתו הראשונה. בעונה השלישית הגיע לגמר הפלייאוף, לחצי גמר גביע המדינה בכדורסל, ולמקום השלישי בגביע היורופליג. כמו כן נבחר חג'ג' לשחקן השישי של העונה. בזכות יכולתו הטובה במסגרת האירופית הוא נחשף לשוק האירופאי וקנה את כרטיסו לאירופה.

הוא חתם בקבוצת לוון ברס מהעיר לוון, בלגיה בעונת 2005, איתה זכה בגביע הבלגי וסיים כמלך האסיסטים בליגה הבלגית. בעונה שלאחר מכן הוא עבר לא.א.ק. אתונה מיוון אשר שיחקה ביורוליג באותה עונה. בזכות יכולתו הוא זומן לנבחרת ישראל בכדורסל והגיע איתה למקום 9-12 באליפות אירופה בכדורסל בסרביה.

באוגוסט 2006 חתם בקבוצת הפועל ירושלים, איתה זכה אחר כך בגביע המדינה בפברואר 2007 (18 נקודות גמר) ובפברואר 2008 (8 נקודות בגמר).

ביוני 2008 חתם במכבי תל אביב. לאחר עונה אחת, שבה כמעט ולא קיבל הזדמנויות, חתם חג'ג' באוגוסט 2009 בקבוצת מכבי חיפה. ביולי 2010 חתם בקבוצת עירוני אשקלון. ב-27 ביוני 2011 חתם חג'ג' בקבוצת מכבי אשדוד מליגת העל.
ביולי 2013  חג'ג' חזר למכבי ראשון לציון.

בחודש ספטמבר 2014 חתם בקבוצת מכבי אשדוד בה שיחק שנתיים רצופות בשנים 2011–2013

בפברואר 2015 קבוצת הפועל ירושלים ערכה לדרור חג'ג' טקס לכבוד פרישתו, בו השתתפו קפטן הפועל תל אביב רביב לימונד וקפטן הפועל ירושלים יותם הלפרין.

קישורים חיצוניים

כדורסלנים ישראלים
כדורסלני נבחרת ישראל
כדורסלני הפועל תל אביב
כדורסלני לוון ברס
כדורסלני א.א.ק. אתונה
כדורסלני הפועל ירושלים
כדורסלני מכבי תל אביב
כדורסלני מכבי ראשון לציון
כדורסלני מכבי גבעת שמואל
כדורסלני מכבי חיפה
כדורסלני עירוני אשקלון
כדורסלני מכבי אשדוד
ראשון לציון: כדורסלנים
כדורסלנים ישראלים בבלגיה
כדורסלנים ישראלים ביוון
בוגרי הגימנסיה הריאלית
בוגרי הקריה האקדמית אונו
ישראלים שנולדו ב-1978